ddrg/super_eurlex huggingface dataset:
3.6

sa vyslovuje za to, aby Rada a členské štáty pred každým jarným zasadnutím usporiadali stretnutie na vysokej úrovni. Tohto stretnutia by sa okrem účastníkov územného dialógu mali obzvlášť zúčastniť Európska komisia, Európsky parlament, Výbor regiónov a združenia miest. Takisto navrhuje každoročné zasadnutie ministrov členských štátov, ktorí sú zodpovední za politiku týkajúcu sa miest, ktorému by malo predchádzať stretnutie so zástupcami združení miest a európskych komunálnych a národných združení, akým je Rada regiónov a obcí Európy. Stála pracovná skupina Európskej komisie by na týchto zasadnutiach mala pravidelne informovať o stave prác;
35.

sa domnieva, že začlenenie európskeho rozmeru do vyučovania na školách predstavuje nevyhnutný základ pre skutočné a trvalé osvojenie si aktívneho občianstva všetkými mladými Európanmi z členských krajín. Uvedený európsky rozmer má dve časti: do všetkých relevantných vyučovaných predmetov sa musí začleniť európske hľadisko, teda európsky vzťah ku každému z týchto predmetov, a ďalej je potrebná špeciálna výučba o budovaní Európskej únie, jej základoch, hodnotách, inštitúciách, ich fungovaní a vplyve na každodenný život mladých ľudí, jej vývoji a vzťahoch so svetom;
42.

zdôrazňuje význam pomoci zaostalým regiónom, ktoré prechádzajú hospodárskou krízou, aby dobehli ostatné regióny, a má pocit, že si to na Ukrajine vyžaduje vládnu stratégiu, ktorá je v súlade so zásadami európskej regionálnej politiky, ako aj vytvorenie systému nástrojov a inštitúcií; regióny členských štátov by v tejto činnosti mohli pomôcť sprostredkovaním znalostí, čo prinesie všetkým zúčastneným príležitosť zapojiť sa do konkrétnych projektov, spolupracovať v konkrétnych oblastiach podľa akčného plánu susedstva EÚ a Ukrajiny a tiež prispieť k rozširovaniu osvedčených postupov. Je mimoriadne dôležité mať k dispozícii finančné prostriedky na realizáciu konkrétneho obsahu akčného plánu susedstva EÚ a Ukrajiny; tieto prostriedky musia byť ľahko dostupné;
—

Miestne a regionálne orgány by mali na športových akciách povzbudzovať a vítať účastníkov a divákov zo všetkých komunít a chrániť ich pred akýmkoľvek zneužívaním a obťažovaním, ďalej by mali bez diskriminácie sprístupniť športové zariadenia, ktoré vlastnia, prevádzkujú, financujú alebo ktorým udeľujú povolenia na prevádzku športovej činnosti. Mali by povzbudzovať jednotlivcov zo všetkých komunít, aby sa zapojili do všetkých úrovní športovej administratívy, riadenia a trénerskej činnosti – tieto funkcie by sa mali stať ukazovateľom celkovej výkonnosti miestnych a regionálnych orgánov.
28.

Výbor regiónov upozorňuje na priame a nepriame hospodárske náklady, ktoré násilie páchané na ženách predstavuje pre miestne a regionálne orgány členských štátov. Rozmanité následky na život obetí vplývajú na ich pracovný a sociálny život a na ich fyzické a psychické zdravie. Takisto nepriaznivo ovplyvňujú zdravie a duševnú pohodu ostatných členov rodiny, ktorí sú svedkami násilia voči ženám, najmä detí, a náklady na liečenie dlhodobých následkov na zdraví týchto osôb často znášajú miestne a regionálne samosprávy. K týmto nepriamym nákladom, ktoré majú súvis so stratou majetku a prístupu k službám a so životnými podmienkami obetí, treba pridať priame náklady vo forme špecifických či všeobecných prostriedkov použitých v dôsledku takýchto prípadov. Výsledná suma oprávňuje vznik a realizáciu preventívnych programov, ktorých náklady sú v porovnaní so sociálnymi nákladmi súvisiacimi s dôsledkami násilia veľmi nízke.
70.

poukazuje na to, že okrem investícií do fyzickej infraštruktúry je potrebné urýchliť aj vytvorenie fungujúcej a integrovanej infraštruktúry založenej na vedomostiach, t. j. informačné a komunikačné technológie musia byť prioritou. Takéto investície budú pre budúcu konkurencieschopnosť a rozvoj obzvlášť dôležité a budú vyžadovať investície tak do softvéru, ako aj hardvéru. Do posledne menovanej kategórie patrí ďalšie rozšírenie širokopásmových pripojení v regióne, čo by mohlo byť vlajkovým projektom. Mal by byť zavedený regionálny dohľad s cieľom zabezpečiť transparentnosť a koordináciu. Neutralita poskytovateľov je dôležitá, aby rozširovanie širokopásmových pripojení nebolo viazané na poskytovateľa a neviedlo tak k miestnym alebo regionálnym monopolom. „Mäkkú infraštruktúru“ tvoria napr. spoločné normy, napríklad pre elektronickú identifikáciu v celej oblasti Baltského mora. To je predpoklad obchodu so službami založenými na IKT.
6.

zastáva názor, že úlohou EÚ je v úzkej spolupráci s Európskou investičnou bankou rozvíjať inovačné finančné nástroje schopné financovať nevyhnutnú trvalo udržateľnú infraštruktúru mobility a investovať do vozidiel s nízkymi emisiami CO2. Hoci sú iniciatívy v týchto oblastiach dodnes vítané, je potrebná výrazná zmena na to, aby sme sa presunuli od izolovaných vzorových projektov k ich širokému zavedeniu po celej únii. Dohody o mobilite by uľahčili nadviazanie pevného spojenectva zainteresovaných strán, ktoré by dokázalo uniesť riziko spojené so značným objemom obchodných pôžičiek potrebných na vytvorenie trvalo udržateľnej dopravnej infraštruktúry vo veľkom meradle;
—

v záujme úspešnej integrácie prisťahovalcov odporúča uplatňovať viacúrovňové riadenie, ktoré je v súlade so zásadou subsidiarity, ktorou sa riadi spolupráca medzi Európskou úniou, členskými štátmi a miestnymi a regionálnymi samosprávami a súhlasí s názorom, ktorý odznel na 3. ministerskej konferencii pre integráciu 3. a 4. novembra 2008 vo Vichy, že je potrebné zapojiť miestne a regionálne samosprávy do vypracúvania, implementácie a posudzovania integračných opatrení a že tieto samosprávy majú zásadnú úlohu pre začlenenie prisťahovalcov do spoločnosti v hostiteľskej krajine,
—

uznáva, že v súčasnosti sa diplomacia neprejavuje a neuplatňuje už len prostredníctvom národných vlád a že vzhľadom na to, že mier, demokracia a dodržiavanie ľudských práv na všetkých úrovniach môžu byť dosiahnuté len prostredníctvom dialógu, spolupráce a koordinácie, je podporovanie užšej spolupráce medzi národnými vládami a miestnymi a regionálnymi samosprávami rovnako prirodzeným ako aj nevyhnutným predpokladom pre uplatňovanie postupov a stratégií, ktoré by sa zamerali na viaceré úrovne a boli by účinnejšie; mestá zohrávajú významnú úlohu v medzinárodnej spolupráci, pretože spolupracujú s inými komunitami v rámci medzinárodných sietí,
45.

odporúča preto, aby sa vytvorila koordinácia medzi centrálnou úrovňou a miestnymi a regionálnymi samosprávami, a poukazuje o. i. na chorvátske regióny Sisak-Moslavina, Slavónsko, Osječko-Baranjska, Lika-Senj a mestá Varaždin a Karlovac, ktoré vyjadrili prianie môcť sa vo väčšej miere zapojiť do prípravy operatívnych programov v rámci IPA. To by bolo zároveň aj možnosťou ako zabezpečiť zosúladenie existujúcich potrieb a zavedených aktivít;
9.

Konštatuje však, že pri zintenzívňovaní boja proti terorizmu by EÚ mala tiež zvýšiť investície do rozvoja piliera Prevencia, a to v spolupráci s členskými štátmi, orgánmi na presadzovanie práva a regionálnymi a miestnymi orgánmi, v spolupráci s bezpečnostnými zložkami, ktoré sú im podriadené. Predchádzanie terorizmu a násilnému extrémizmu nie je možné dosiahnuť len legislatívnou cestou a uplatňovaním opatrení. Okrem toho represívne opatrenia nebudú účinné a mohli by mať dokonca nepríjemné dôsledky, ak osoby, ktoré najťažšie odolávajú podnecovaniu radikálnych extrémistov a mohli by sa zapojiť do teroristickej činnosti, nebudú mať pred sebou pozitívne perspektívy a miesto v spoločnosti.
21.

upozorňuje na to, že miestne a regionálne orgány vďaka tomu, že sú úrovňou najbližšou k občanov, veľmi dobre poznajú ich potreby a to, čo je pre nich dôležité, a môžu teda najbezprostrednejšie a najrealistickejšie sledovať účinné uplatňovanie práv garantovaných Úniou; zdôrazňuje preto úlohu, ktorú by mohol zohrávať VR ako pozorovateľ konkrétneho uplatňovania týchto práv; vyslovuje sa za to, aby Komisia a Európsky parlament tento potenciál VR využili a aby pri prijímaní právnych predpisov zabezpečili, že tieto predpisy budú v súlade s výkladom miestnych a regionálnych samospráv;
—

odporúča Európskej komisii, aby vzala do úvahy tri hlavné témy: a) zlepšiť atraktívnosť a prístupnosť horských regiónov pre prijímanie podnikov a obyvateľov, v prípadoch kedy by nevznikli škody na životnom prostredí, hlavne prostredníctvom zlepšenia pozemných dopravných a telekomunikačných spojení, a to zvýšením spojení s transeurópskymi sieťami a uprednostnením inovácie a tvorenia pri zhodnotení odborných znalostí, ľudských zdrojov a podnikateľského ducha; b) vziať do úvahy horské územia počnúc ich vlastnými zdrojmi, pričom sa zohľadnia ich osobitosti, aby bolo možné vyrovnať sa so zvýšenými nákladmi spojenými s trvalým prírodným znevýhodnením a zachovať služby verejného záujmu; c) rozvinúť zoskupenia a strediská konkurencieschopnosti na zapojenie a upevnenie rôznych odvetví činnosti s cieľom trvalo udržateľného rozvoja.
11.

Odporúča, aby bola stratégia hodnotená a prehodnocovaná z perspektívy miestnych a regionálnych orgánov a z hľadiska subsidiarity v tretích krajinách. Spravovanie EIDHR nesmie zvyšovať administratívne zaťaženie do takej miery, že by sa stalo prekážkou najmä pre projekty, ktoré sú pre miestnych aktérov charakteristické. Mala by byť umožnená čo najväčšia flexibilita, aby sa zabránilo diskriminácii, ktorú by mohla spôsobovať príliš hutná štruktúra.
37.

Umožnilo by to ich inštitucionálne uznanie na európskej úrovni, čo by viedlo k tomu, že EÚ by svoje texty dávala prekladať do väčšieho počtu jazykov než je súčasných 23, čím by sa podporil priamy kontakt medzi európskymi inštitúciami a občanmi.
18.

Výbor regiónov by chcel poukázať na to, že samotné rozvíjanie kritického mediálneho vzdelávania nestačí na to, aby sa odstránilo množstvo predsudkov spojených s poskytovaním obsahu (napríklad lacné násilie v médiách, porušovanie práv spotrebiteľov, nedostatočná autentickosť a platnosť, manipulácia atď.). Okrem toho mediálne vzdelávanie nepredstavuje, alebo iba v malej miere, hnací prvok trendov ako je konvergencia médií, budovanie a vzájomné prepojenie digitálnych archívov a prístup k nim, nové definovanie autorských práv a úpravu v tejto oblasti alebo dokonca elektronickú verejnú správu (9). Mediálne vzdelávanie sa zaoberá týmito trendmi, zasadzuje ich do nového kontextu a pripravuje užívateľov na to, aby sa stali občanmi, ktorí sú si vedomí toho, čo produkuje verejná a mediálna sféra. Okrem rozvoja mediálnej gramotnosti je preto potrebná právna úprava na primeranej úrovni s patričným zohľadnením schopností a skúseností miestnych a regionálnych orgánov.
9.

Víta a oceňuje prínos jestvujúcich dobrovoľných systémov certifikácie, podporuje ich zachovanie a odporúča, aby ju sprevádzali ďalšie nástroje, vrátane finančných, a neskôr aby sa stala nástrojom na zabrzdenie šírenia dreva a drevárskych výrobkov nelegálneho pôvodu. Navrhuje, aby to bolo súčasťou širšieho nasmerovania k certifikácii v celosvetovom meradle. Odporúča, aby sa v súlade s iniciatívami ako FLEGT (vynútiteľnosť práva, správa a obchod v lesnom hospodárstve) stalo nelegálnym dovážať alebo vlastniť drevo vyrobené nelegálne v krajinách mimo EÚ. Zároveň upozorňuje na to, že právne a hospodárske podmienky certifikácie a udeľovania označenia „Natura 2000“ sa v jednotlivých krajinách a regiónoch navzájom výrazne líšia. Poukazuje tiež na to, že táto certifikácia výrobkov z dreva nie vždy optimálne podporuje nadradené ciele správy chránených území. Odporúča preto, aby sa tieto rozdiely a požiadavky zohľadnili súlade so zásadami subsidiarity a proporcionality.
31.

Odkazuje v tejto súvislosti na dohody, ako napríklad dohovor o spolupráci pri ochrane a trvalom využívaní rieky Dunaj (Dohovor na ochranu Dunaja (5)), ktorý vstúpil do platnosti v roku 1998 a ktorým sa zriadila Medzinárodná komisia pre ochranu Dunaja (ICPDR) a na Rámcový dohovor o ochrane a trvalo udržateľnom rozvoji Karpát (Karpatský dohovor). Spoločné vyhlásenie o plavbe a udržateľnosti životného prostredia pre Dunaj („Joint Statement on Guiding Principles for the Development of Inland Navigation and Environmental Protection in the Danube River Basin“ (6)) je dobrým príkladom tejto spolupráce.
16.

zdôrazňuje, že je nevyhnutné posilniť malé a stredné podniky podľa zásady „najskôr myslieť v malom“ (Think Small First) uvedenej v nariadení, ktoré sa vzťahuje na tieto podniky. Sektor cestovného ruchu vo veľkej miere tvoria MSP. Preto by mal legislatívny rámec, ktorým sa MSP riadia, viac podporovať tieto podniky a mali by sa zaviesť priame opatrenia, aby sa mohli zachovať existujúce pracovné miesta a zároveň vytvoriť nové možnosti zamestnania,
40.

poukazuje na to, že je potrebné zlepšiť povedomie o dohovoroch a stanovách EZÚS na európskej úrovni, pričom by sa mali zverejňovať v plnom obsahu v sérii C Úradného vestníka Európskej únie, čím by sa zvýšila právna istota pre tretie strany z celej Únie a prispelo by sa k šíreniu novej inštitúcie vo väčšej miere;
44.

vyzýva, aby sa uskutočňovali analýzy, ktoré by zohľadňovali hospodársky vplyv projektov na regionálnej úrovni a umožňovali by určiť návratnosť investícií vložených do projektov týkajúcich sa zdravia, s cieľom spätne zhodnotiť zrealizované politické stratégie. Mali by sa presne určiť nástroje, ktoré umožnia vykonať tieto analýzy, a to nielen ex post, ale aj ex ante alebo preventívne, ako napríklad hodnotenie vplyvu na zdravie;
15.

So záujmom očakáva vytvorenie transparentného, rovnocenného a dôveryhodného systému riadenia verejných miestnych financií, pre ktorý je charakteristické: odstránenie rigidných postupov a klientelizmu, ktoré vytvárajú nevyrovnaný systém svojvoľného prerozdeľovania rozpočtových zdrojov medzi miestne komunity; odstránenie možnosti ovplyvňovať štruktúru príjmov naakumulovaných na ostatných administratívnych úrovniach; posilnenie nezávislosti rozpočtového postupu na miestnej úrovni, pričom táto úroveň správy by mala mať zabezpečené zodpovedajúce príjmy a mala by mať možnosť vyberať vlastné – tieto opatrenia umožnia miestnym orgánom nezávisle riadiť vlastné zdroje a tým aj vykonávať politiku miestneho ekonomického rozvoja; zabezpečenie vykonávania právomocí, ktoré štát preniesol na miestne samosprávy, spolu so zodpovedajúcimi finančnými prostriedkami; transformácia postupov finančnej rovnováhy na skutočné nástroje na podporu znevýhodnených komunít; transparentné prideľovanie zdrojov, ktoré umožní predvídateľné finančné riadenie všetkým miestnym samosprávam; ochrana finančnej nezávislosti miestnych orgánov pred zásahmi verejnej moci z iných úrovní riadenia.
23.

konštatuje, že oblasť Severného mora a Lamanšského prielivu je oblasť, ktorá je ohraničená prechodom do Baltského mora (Skagerrak a Kattegat), do Atlantiku (Lamanšský prieliv), do Severného mora a zahŕňa aj pobrežné oblasti, ktoré sa nachádzajú na brehoch tohto územia, ak sú priamo alebo nepriamo spojené s morom, ak ich more ovplyvňuje, alebo naopak, ak ony ovplyvňujú more. Morské územie zodpovedá geografickému vymedzeniu morského regiónu Severného mora, ktoré sa používa v dokumentoch komisie OSPAR a v smernici o morskej stratégii EÚ;
11.

Zdôrazňuje, že Európska rada by mala urýchliť postup schvaľovania jadransko-iónskej makroregionálnej stratégie, ktorej prínosom by bolo uľahčenie a posilnenie procesov vstupu kandidátskych krajín alebo potenciálnych kandidátskych krajín zapojených do programu „Juhovýchodná Európa“ do Európskej únie, a okrem toho ponúka príležitosť presadzovať na územiach, ktoré sa nachádzajú v rozsiahlejšej oblasti Stredozemného mora, konsolidáciu demokratických procesov.
21.

konštatuje, že ďalšie znižovanie koncentrácie na miestnej úrovni prijímaním opatrení výlučne na miestnej úrovni môže mať veľký vplyv na každodenný život a je spojené so značnými nákladmi. Obce a regióny však veľmi často nemajú k dispozícii prostriedky, ktoré sú na to potrebné, a nie vo všetkých členských štátoch majú na to formálnu právomoc. Okrem toho je medzinárodná a európska politika obmedzovania emisií pri zdroji nákladovo oveľa efektívnejšia;
poukazuje na to, že by bolo vhodné posilniť rámec súťaže. Výbor odporúča, aby bola „súťaž“ organizovaná tak, že všetky uchádzajúce sa mestá budú prispievať k rozvoju kultúry na európskej, národnej a/alebo regionálnej úrovni. Aktivity zamýšľané ako súčasť prihlasovacieho procesu by sa mohli navrhovať takým spôsobom, aby bolo zjavné, ako by jednotlivé mestá alebo regióny prispeli k uskutočňovaniu cieľov politiky v oblasti kultúry, a ich súčasťou by mohol byť aj záväzok všetkých miest pokračovať v tejto práci počas rokov pred daným rokom EHMK (bez ohľadu na to, kto bude nakoniec „víťazom“). Jasnejšia štruktúra súťaže by prispela k zníženiu napätia medzi mestami a regiónmi a pomohla by kandidátom prispieť k širším európskym a národným cieľom. V podstate ide o podnecovanie zdravého rozumu v zmysle hesla „spoluprácou ku konkurencieschopnosti“;
20.

berie na vedomie správu o konzultácii siete na monitorovanie subsidiarity a oceňuje jej prínos, keďže: — sieť Výboru regiónov na monitorovanie subsidiarity považuje tému oznámenia Komisie za jednu z citlivých tém z hľadiska subsidiarity, začala medzi partnermi siete konzultáciu, ktorá sa skončila 5. augusta 2011 a v záveroch ktorej sa uvádza, že oznámenie Komisie je potrebné, pretože môže byť prínosom, a že je teda dodržaná zásada subsidiarity; — sa v nej uvádza, že rómska komunita si musí zachovať svoju identitu; — okrem toho sa v nej zdôrazňuje, že národné a regionálne politiky sa ukázali ako pomerne neúčinné v boji proti vylúčeniu a chudobe, zatiaľ čo výlučne národným iniciatívam chýba koherencia a teda výsledný rámec je považovaný za roztrieštený; — príspevky účastníkov poukazujú najmä na to, že otázka integrácie Rómov je vnímaná ako otázka nadnárodnej povahy, ktorú je potrebné riešiť koordinovaným spôsobom, a že ich integrácia sa môže týkať naraz viacerých členských štátov; — opatrenie EÚ by tu mohlo priniesť niekoľko pozitívnych účinkov, ako je zlepšenie koherencie a účinnosť národných stratégií členských štátov alebo zavedenie globálneho a integrovaného prístupu; európske opatrenie by okrem toho umožnilo zlepšiť výmenu informácií, kontaktov a spolufinancovanie integračných projektov; opatrenie EÚ by mohlo byť veľmi účinným spôsobom ako zvýšiť povedomie občanov o potrebe zlepšenia situácie Rómov; — pri konzultácii bolo okrem iného zdôraznené, že členské štáty a regionálne a miestne orgány by mali byť v stave vypracovať vhodné stratégie, ktoré by zohľadňovali miestne podmienky a odrážali povahu a veľkosť rómskej populácie, preto zdôrazňuje, že zapojenie miestnych a regionálnych orgánov do prípravy a plánovania opatrení stanovených štátnymi orgánmi je rozhodujúce na zabezpečenie ich úspechu;
33.

Nazdáva sa, že inštitucionalizácia susedskej politiky by mala umožňovať a podporovať zaangažovanie a činnosť regiónov „na diaľku“ (napr. spolupráca regiónov zo strednej Európy v oblasti Stredozemného mora alebo regiónov západnej Európy v rámci východného rozmeru). Posilnilo by to pocit spoluzodpovednosti regiónov za ESP v celom rozsahu.
35.

odporúča, aby sa z Programu OSN pre životné prostredie (UNEP) vytvorila Svetová organizácia pre životné prostredie (WEO). Premenou UNEP na špecializovanú agentúru OSN by vznikla celosvetová multilaterálna environmentálna organizácia ako najsľubnejší spôsob pokroku smerom k zlepšeniu medzinárodného riadenia životného prostredia. Jej mandát by sa mal zrevidovať a posilniť a mala by fungovať na rovnakom základe ako ostatné špecializované agentúry OSN. Okrem toho by jej súčasťou mala byť vykonávacia štruktúra, decentralizovaná na regionálnej alebo národnej úrovni, ktorej úlohou by bolo poskytovať štátom, samosprávam na nižšej ako národnej úrovni a miestnym orgánom priamejšiu podporu v oblasti účinného uplatňovania mnohostranných dohôd o životnom prostredí, ako napríklad o klimatických zmenách alebo biodiverzite;
62.

žiada preto, aby Komisia v dohľadnom čase usporiadala konzultácie s príslušnými inštitucionálnymi aktérmi a najdôležitejšími záujmovými skupinami, s cieľom vypracovať stratégiu EÚ v oblasti kozmického priestoru a príslušný plán jej uplatňovania. Poukazuje na to, že miestne a regionálne samosprávy by vzhľadom na svoj význam a právomoci mali byť zapojené do prípravy a zavádzania stratégie EÚ v oblasti kozmického priestoru do praxe;
domnieva sa, že by sa nemala obchádzať myšlienka vytvoriť Európsky úrad pre osobný stav, ak by sa preukázalo, že takýto úrad by bol výkonnejší a účinnejší než vytvorenie veľkého množstva nových úradov alebo zachovanie podobných úradov v členských štátoch. Ďalej zastáva názor, že tento úrad by mohol: a) pomáhať pri rozvoji akademickejšieho prístupu EÚ k medzinárodným dohovorom; b) zlepšiť administratívnu spoluprácu zhromažďovaním a výmenou osvedčených postupov a skúseností, napr. súvisiacich s kompatibilitou v IT oblasti, ako aj poskytnúť vnútroštátnym orgánom usmernenia k otázkach medzinárodného charakteru; c) vykonávať funkciu ústredného kontaktného bodu pre otázky týkajúce sa osobného stavu s cezhraničným rozmerom, ktoré môžu byť prínosné pre evidenčných úradníkov a samozrejme môžu pomôcť pri riešení pretrvávajúcich problémov, s ktorými sa občania stretávajú v rámci svojich legitímnych očakávaní vo vzťahu k vykonávaniu svojich práv v EÚ; a d) prípadne pôsobiť ako centralizovaný podporný alebo referenčný register listín súvisiacich s osobným stavom;
45.

rovnako ako Komisia považuje za pozitívne kombinovanie hlavných posolstiev, ktoré by mala stanoviť Komisia. Tie by mali byť začlenené do všetkých propagačných opatrení, ktoré vyzdvihujú európsky systém výroby a prínosy zdravej a vyváženej životosprávy, pričom pre určité druhy produktov by mali existovať osobitné posolstvá. Ich cieľom by mala byť propagácia európskeho agropotravinárskeho dedičstva, jeho rozmanitosti, tradície a kvality;
31.

Je za to, aby európske i národné vykonávacie predpisy tam, kde je to vhodné, jednoznačne umožňovali tvorbu integrovaných územných investícií a miestnych akčných skupín tak, aby umožňovali spoločné naplnenie miestnych cieľov v rámci spoločnej stratégie. Vykonávacie predpisy by mali predovšetkým umožňovať a sprostredkovať to, že jedna alebo viacero miestnych akčných skupín budú v menšom rozsahu poverené uskutočnením časti aktivít, za ktoré na vyššej zemepisnej úrovni zodpovedajú integrované územné investície.
17.

poukazuje na miestne vplyvy demografickej zmeny a starnutia obyvateľstva, ktoré so sebou prinášajú nové výzvy pre sociálnu infraštruktúru a verejný život. Spolu s nárastom chudoby starších ľudí sa objavuje potreba udržateľných systémov sociálneho zabezpečenia a služieb, ktoré by boli občanom k dispozícii, citlivo by zohľadňovali kultúrne osobitosti a boli by cenovo dostupné;
12.

potvrdzuje postoj, ktorý už Výbor regiónov vyjadril v minulosti, že „spoločná prisťahovalecká politika sa podstatným spôsobom ako prvých týka miestnych a regionálnych orgánov. Na jednej strane sa ich najviac týkajú dôsledky nelegálneho prisťahovalectva, na druhej strane sú zodpovedné za poskytovanie služieb týmto ľuďom v rámci miestneho procesu integrácie. Preto musia byť v plnom rozsahu zapojené do vytvárania európskeho rámca pre legálne prisťahovalectvo, do prípravy opatrení proti nelegálnemu prisťahovalectvu a do rozvojovej spolupráce s krajinami pôvodu“ (6);